section_heading: Aktivnosti tijekom godina
paragraph_text: Već od samog početka, organizira se tečaj astronomije za učenike osnovnih i srednjih škola koji učestvuju na svim, kako županijskim tako i državnim natjecanjima iz astronomije, gdje postižu zavidne rezultate. Osim tečaja astronomije, tu su bila redovito organizirana promatranja neba pomoću teleskopa za građanstvo s kule dvorca Prandau-Normann u Valpovu i u sklopu Osječkog ljeta. Organiziraju se i znanstvene ekspedijcije na Papuk te se sudjeluje na astro kampu Brusje 2000. na Hvaru.